Painonnoston maailmanmestaruuskilpailut 1987

Vuoden 1987 painonnoston maailmanmestaruuskilpailut järjestettiin miehille 6.–13. syyskuuta Ostravassa, Tšekkoslovakiassa ja naisille 30. lokakuuta – 1. marraskuuta Daytona Beachissä, Yhdysvalloissa. Naiset kilpailivat maailmanmestaruuksista ensimmäisen kerran, ja mukana oli 100 nostajaa 22 maasta. Miesten MM-kilpailuihin osallistui 168 nostajaa 29 maasta.

Miehet kilpailivat kymmenessä painoluokassa. Bulgaria voitti viisi yhteistulosmestaruutta, Neuvostoliitto neljä ja Unkari yhden. Naisten yhdeksästä painoluokasta Kiina voitti kahdeksan ja Yhdysvallat yhden.

Miesten MM-kilpailuissa uuden yhteistuloksen maailmanennätyksen teki Neuvostoliiton Aleksandr Kurlovitš yli 110-kiloisten sarjassa tuloksellaan 472,5 kg. Yhteistuloksen maailmanennätystä sivusi Bulgarian Sevdalin Marinov alle 52-kiloisten sarjassa tuloksellaan 262,5 kg.

 Lähteet 

1987
Luokka:Vuoden 1987 urheilu
Maailmanmestaruuskilpailut 1987
Luokka:Tšekkoslovakian urheilu
Luokka:Ostravan urheilu
Luokka:Floridan urheilu